Den Aalborgensiske restaurant Textur fik en flot tredjeplads til årets Hotdog DM.

Danmarks tredjebedste hotdog laves i Nordjylland. Det blev afgjort søndag eftermiddag, hvor der blev afholdt Hotdog DM på Food Festival i Aarhus. Her løb den aalborgensiske restaurant Textur med tredjepladsen. - Vi havde forberedt os rigtig godt på det, og havde lavet en lidt anderledes og sjov hotdog med lidt flere Textur i, og jeg tror, det er derfor, vi har fået den fine tredjeplads, siger ejeren af Textur. Det er alt fra populære, anerkendte, kendte og ukendte kokke, pølsemænd og slagtere, der giver deres bud på en fortolkning af den klassiske hotdog. Der var i alt 14 deltagere, som kæmpede om at få titlen for at lave Danmarks bedste hotdog.